Fritjofs Mortensons

Fritjofs Martenss Mortensons (; dzimis , miris ) bija zviedru grieķu-romiešu stila cīkstonis, 1908. gada vasaras olimpisko spēļu čempions.

 Biogrāfija 
Fritjofs Mortensons piedzima un uzauga Ēslēvā. Tur arī viņš sāka nodarboties ar cīņas sportu. Pēc tam, labāku treniņa apstākļu dēļ, viņš drīz pārgāja uz sporta klubu IK Malmö. 1908. gadā Mortensons pārstāvēja Zviedriju vasaras olimpiskajās spēlēs Londonā. Viņš cīnījās vidējā svara kategorijā (līdz 73 kg). Visās piecās savās cīņās viņš guva plecu uzvaras, tai skaitā finālā pār savu tautieti Mauricu Andersonu, un tādējādi ieguva zelta medaļu. 1909. gadā Fritjofs Mortensons startēja neoficiālā Eiropas čempionātā Malmē un ieguva tur titulu vidējā svara kategorijā. 

Pēc 1909. gada Mortensons pārcēlās uz Kopenhāgenu, lai mācītos par zobu tehniķi, un 1913. gadā uz ASV. Divus gadus vēlāk viņš atgriezās Stokholmā, kur nomira 1956. gadā.

 Atsauces 

 Ārējās saites 

Kategorija:1884. gadā dzimušie
Kategorija:1956. gadā mirušie
Kategorija:Zviedrijas cīkstoņi
Kategorija:1908. gada vasaras olimpisko spēļu dalībnieki
Kategorija:Skones lēnē dzimušie
Kategorija:Olimpiskie zelta medaļnieki cīņas sportā
Kategorija:Zviedrijas olimpiskie zelta medaļnieki